OpenLLM-France/wikimedia huggingface dataset:
# Sharkwater (pel·lícula de 2022)

Sharkwater és una pel·lícula de thriller i de terror estatunidenca del 2022 escrita i dirigida per Le-Van Kiet. Encallats al mar després d'una tempesta tropical, una dona i el seu marit ferit lluiten per sobreviure mentre un grup de taurons blancs circula a sota de l'aigua. Protagonitzada per Alicia Silverstone i James Tupper, la pel·lícula es va estrenar a la carta el 28 de gener de 2022. S'ha doblat i subtitulat al català.

## Referències

* ↑ Wiseman, Andreas. «Alicia Silverstone Shark Attack Movie 'The Requin' Sells To France, Spain, Aus/NZ, More; First Look Image — EFM». Deadline Hollywood, March 5, 2021. [Consulta: March 5, 2021].
* ↑ «The Requin movie review & film summary (2022) | Roger Ebert».
* ↑ Squires, John. «Alicia Silverstone Shark Move 'The Requin' Swims to VOD This Friday». Bloody Disgusting, January 26, 2022. [Consulta: January 28, 2022].
* ↑ «Sharkwater». Goita què fan, ara!. [Consulta: 5 juliol 2023].
# Gimsøya

Gimsøya és una illa de Vågan municipi del comtat de Nordland, Noruega. Està situat entre les illes de Austvågøya i Vestvågøya a l'arxipèlag de Lofoten. L'illa té 46 km² i una a població (2001) de 207 habitants.
Bastant aïllat, paisatge Noruega típic.

## Referències

* ↑ Store norske leksikon. «Gimsøya» (en norueg). [Consulta: 11 juliol 2012].
# Micròfon de contacte

Un micròfon de contacte és un micròfon ceràmic de similar funcionament als de cristall, encara que el diafragma, en lloc d'estar format per dues plaques de cristall de quars, està format per dues peces ceràmiques (titanat de bari). De la mateixa manera, quan l'ona sonora incideix sobre el diafragma, les plaques es dobleguen i generen tensió elèctrica. El diagrama polar del micròfon ceràmic és omnidireccional. Encara que el micro de ceràmica té menys sensibilitat que el micròfon de cristall, suporta millor la humitat i les baixes temperatures. En l'actualitat són molt utilitzats en intercomunicadors, aparells auditius per sords i en molts serveis on cal un micròfon que ocupi poc volum i on no s'exigeixi una reproducció d'elevada qualitat.

## Vegeu també

* Laringòfon
# Josep Ferran Ferrer Selma

Josep Ferran Ferrer Selma (Castelló de la Plana, 28 d'octubre de 1950) és un exfutbolista castellonenc de la dècada de 1970.

## Trajectòria

Jugava a la posició de defensa central o centrecampista defensiu. Es formà al CE Castelló, arribant al primer equip el 1969, club on passà la major part de la seva carrera entre 1969 i 1974, i 1980 i 1983. Entre 1974 i 1978 fou jugador del RCD Espanyol, amb qui disputà 83 partits de lliga i marcà dos gols. També fou jugador de la UD Vall d'Uixó (cedit pel Castelló) i del Llevant UE. Fou una vegada internacional sots 23 i cinc vegades internacional amateur.

## Referències

* 1 2 3 4 «Josep Ferrer Selma». Gran Enciclopèdia Catalana, 30-04-2013. [Consulta: 9 gener 2017].
* 1 2 3 «Fitxa a BDFutbol». BDFutbol. [Consulta: 9 gener 2017].

## Enllaços externs

* Josep Ferran Ferrer Selma a BDFutbol
# Font-romeu

Font-romeu és un poble de la comuna cerdana de Font-romeu, Odelló i Vià, de la Catalunya del Nord. És actualment el cap de la comuna, substituint l'antiga capital, Odelló.
Està situat quasi al centre de la comuna, al nord-est d'Odelló i al nord de Vià, als peus dels contraforts meridionals del Roc de la Calma. Ocupa una gran extensió en el vessant de la muntanya.
Es tracta d'un poble totalment concebut a l'entorn de les activitats de muntanya, tant hivernals com estivals. És un nucli urbà bàsicament constituït per xalets, per la qual cosa abraça una extensió considerable. Hi ha la Rectoria ''les Torres'', residència dels capellans catòlics, que compta amb una sala de culte, utilitzada tot l'any, i l'Església de Crist Rei, oberta els mesos d'estiu. També hi ha una comunitat protestant considerable, que utilitza com a lloc de culte la sala dels equipaments municipals.
Del sector nord del poble mateix arrenca el Telecabina de les Airelles, a través del qual s'accedeix a l'Estació d'esquí de Font-romeu - Pirineus 2000.

## Etimologia

Joan Coromines explica en el seu Onomasticon Cataloniæ que Font-romeu prové de Fontem romaeum, literalment font pelegrina, en referència a la devoció popular cap al santuari.

## Llocs d'interès

L'Estació d'esquí de Font-romeu - Pirineus 2000.

## Referències

* ↑ Font-romeu en els ortofotomapes de l'IGN
* ↑ Coromines, 1995.

## Bibliografia

* Becat, Joan. «69 - Font-romeu, Odelló i Vià». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Font / Font-romeu». A: Onomasticon Cataloniæ. Barcelona: Curial Edicions Catalanes i la Caixa, 1995 (Diccionari etimològic i complementari de la llengua catalana. IV, D - J). ISBN 84-7256-825-3.
* Ponsich, Pere; Lloret, Teresa; Gual, Raimon. «Odelló i Vià». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Punt de sella

En matemàtiques, un punt de sella o punt d'enselladura és el punt sobre una superfície en què el pendent és zero, però no es tracta d'un extrem local (màxim o mínim). El nom prové de la semblança amb una sella de muntar de les superfícies al voltant d'un punt de sella.

## Definició

Es defineix com un punt d'una funció en què la primera derivada és nul·la, mentre que el signe de la segona derivada (curvatura) depèn de la direcció en què es calculi. Si en un punt d'una funció de dues variables f (x, y) el gradient és zero, només pot tractar-se d'un màxim, un mínim o un punt de sella .

## Propietats

D'acord amb la seva definició, el punt d'ensilladura és el més elevat que permet connectar els dos dominis alts adjacents i és també el pas més baix que comunica els dos dominis adjacents que queden per sota. Una altra propietat d'aquests punts és que per ells passa la corba de nivell més profunda que connecta dos dominis elevats, que determina l'elevació a la qual cal descendir per caminar d'una muntanya a una altra. Per un punt d'ensilladura passa també el camí més baix que creua entre dos màxims de la superfície (dues muntanyes).

## Rellevància

En descriure el relleu terrestre s'usen dos termes equivalents: coll de muntanya i llindar submarí. Un exemple és el Llindar de Camarinal, que separa l'oceà Atlàntic de l'Mar Mediterrani. Per definició, els llacs tenen el seu desguàs en un punt de sella de la topografía.

## Exemple

Un exemple típic és el Paraboloide hiperbòlic, la funció en $R^{3}$:
    $Z={x}^{2}-{y}^{2}\,$.
Per determinar els seus extrems relatius, calculem la seva derivada parcial respecte a x :
    ${\frac {\partial z}{\partial x}}=2x\,$
al punt on aquesta derivada valgui zero, pot ser un extrem relatiu:
    ${\frac {\partial z}{\partial x}}=0\longrightarrow 2x=0\longrightarrow x=0\,$
al punt x = 0 pot haver un extrem relatiu, calculant la seva derivada segona veiem:
    ${\frac {\partial ^{2}z}{\partial x^{2}}}=2$
que és positiva, és a dir, indica un mínim: seguint l'eix de les x , al punt x = 0 la funció presenta un mínim relatiu.
Vegem això mateix en la direcció de l'eix de les y , la seva derivada parcial primera és:
    ${\frac {\partial z}{\partial y}}=-2y\,$
Quan aquesta derivada primera valgui zero, pot presentar un extrem relatiu:
    ${\frac {\partial z}{\partial y}}=0\longrightarrow -2y=0\longrightarrow y=0\,$
al punt y = 0 , es dona aquesta circumstància, si veiem el seu derivada segona tenim:
    ${\frac {\partial ^{2}z}{\partial y^{2}}}=-2\,$
que pren valor negatiu, després aquest punt y = 0 , és un màxim relatiu, el punt x = 0 , y = 0 , és un punt de sella, atès que en la direcció de les x és mínim i en la direcció de les y és un màxim.

## Vegeu també

* Punt d'inflexió

## Enllaços externs

* Apunts d'anàlisi matemàtica Arxivat 2009-07-22 a Wayback Machine.

## Nota

* ↑ Tema 5? Extrems de funcions de diversers variables, Matemàtiques II, Universitat Politècnica de Catalunya,
# Alexandre el Carboner

* Per a altres significats sobre Carbonara, vegeu «Sant Alexandre».
Alexandre el Carboner o de Comana (Comana del Pont, Turquia, final del segle ii - ca. 251) fou un bisbe a l'Àsia Menor. Era de professió carboner. És venerat com a sant per diverses confessions cristianes.
Hauria sigut un home virtuós que vivia modestament del seu ofici de carboner a Comana del Pont, a l'Àsia Menor (actual Gumenek a Turquia), i en morir-ne el bisbe, el poble va demanar a Gregori Taumaturg que en nomenés un de nou. Gregori va rebutjar els candidats presentats i quan ho va explicar al·legant que cap d'ells tenia prou virtuts, un ciutadà va cridar que fes bisbe Alexandre, el carboner, que era conegut per la seva virtut, humilitat i caritat. Gregori se n'informà i va decidir de nomenar-lo; quan el va presentar vestit de sacerdot el poble el va acceptar. Fou anomenat «filòsof»: la seva filosofia, però, era preferir les coses celestials a les terrenals. Alexandre va dirigir encertadament la seu fins a la persecució de Deci el 251, en què hauria sigut martiritzat i mort a la foguera.
Només és conegut per la referència que hi fa Gregori de Nissa en un sermó dedicat a Gregori Taumaturg. És venerat com a sant, amb festa litúrgica l'11 d'agost.

## Referències

* ↑ Christie, Albany James. «Alexander Carbonarius». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
* ↑ «Alexander the Charcoal Burner» (en anglès). Catholic Forum, 20-08-2001. Arxivat de l'original el 17 de febrer 2007. [Consulta: 4 febrer 2021].
* ↑ Callot, Jacques. «Heilige Alexander Carbonarius, Heilige Clara van Assisi, Heilige Digna en gezellen, Heilige Concordia (11-13 augustus)» (gravat) (en neerlandès). Nancy, París: Israël Henriet, 1632-1636. [Consulta: 19 desembre 2021].
* ↑ «Saint Alexander the Charcoal Burner» (en anglès). Catholic Saints, 14-10-2021. [Consulta: 19 desembre 2021].
# Shangela

Shangela o Shangela Laquifa Wadley (Paris, Texas, 22 de novembre de 1981), nom artístic de Darius Jeremy "D.J." Pierce, és una drag queen estatunidenca, personalitat de televisió i artista, més conegut per haver competit a RuPaul's Drag Race.
Shangela va ser la primera concursant eliminada de la segona temporada i va tornar com a concursant sorpresa a la tercera temporada del programa, en què va quedar en sisena posició. Va tornar una vegada més al format, a la tercera temporada de RuPaul's Drag Race: All Stars, en què va acabar en el tercer lloc al costat de la guanyadora de la primera temporada, BeBe Zahara Benet. Shangela també ha fet diverses aparicions a la televisió i actua regularment als Estats Units i al Canadà. El juny de 2019, un jurat de la revista New York va situar Shangela en segona posició a la seva llista de "les drag queens més poderoses d'Amèrica", un rànquing de 100 exconcursants de Drag Race.
Després de Drag Race, Shangela va aparèixer en nombroses sèries de televisió, incloses Community (2011), 2 Broke Girls (2012), Glee (2012), Bones (2014), The X-Files (2016) i Broad City (2019). També va aparèixer a la pel·lícula comèdia Hurricane Bianca (2016), a la seqüela Hurricane Bianca: From Russia with Hate (2018) i al drama musical A Star is Born (2018). El 2019, representant A Star Is Born als 91è Premis de l'Acadèmia, es va convertir en la primera drag queen a caminar per la catifa vermella dels Oscars. El 2020, Shangela va començar a col·laborar al programa d'HBO We're Here, al costat de les altres concursants de Drag Race Bob the Drag Queen i Eureka O'Hara.

## Referències

* ↑ «Catching Up With Shangela» (en anglès), 17-11-2011. [Consulta: 15 maig 2021].
* ↑ "On The Move - See Shangela Live!" Arxivat 2017-11-08 a Wayback Machine., Shangela.com; accessed February 19, 2012.
* ↑ The Editors , 10-06-2019.
* ↑ Street, Mikelle. «Shangela Talks Being the First Drag Queen at the Oscars». Out.com. [Consulta: 12 desembre 2019].
* ↑ Stahler, Kelsea. «You're Missing Out On HBO's Best New Show» (en anglès). [Consulta: 15 maig 2021].
# Melant de Sició

Melant o Melanti (Melanthus o Melanthius, Mélanthos o Melánthios Μελάνθιος o Μέλανθος) fou un destacat pintor grec de l'escola de Sició, contemporani d'Apel·les de Colofó (vers 332 aC) amb el que va estudiar amb Pàmfil de mestre. Fou un dels millors pintors coloristes grecs, i Plini el Vell el situa entre els quatre més grans per les seves obres immortals amb només quatre colors.
Només es coneix la seva pintura del tirà Aristrat de Sició conduint el seu carro. Va escriure sobre pintura l'obra περὶ ζωγραφικῆς).

## Referències

* ↑ Smith, Philip. «Mela'nthius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Joan de Giorgio Vitelli i Simon

Joan de Giorgio Vitelli i Simon (l'Alguer 1870 - Roma? 1916) fou un escriptor i advocat alguerès, un dels principals exponents de la Renaixença catalana a l'Alguer. El 1892 es llicencià en dret i treballà per al Ministeri de l'Interior d'Itàlia, qui el nomenà el 1913 prefecte a Ravenna.
El 1887 contribuí a facilitar els estudis d'Eduard Toda i Güell als arxius algueresos. Ha escrit nombroses poesies en català i traduí al català els poetes italians Dante Alighieri, Giacomo Leopardi i Giosuè Carducci.

## Enllaços externs

* La Fonologia de Joan De Giorgio Vitelli, dins de Represa i exercici de la consciència lingüística de l'Alguer (ss. XVII-XX), de Joan Armanguè i Herrero (ed. 2006).
# Font dels Ajupits

La Font dels Ajupits es troba al Parc de la Serralada Litoral, la qual és així anomenada pels caçadors de la zona, ja que el galet queda molt baix i cal ajupir-se per accedir a l'aigua. Un altre nom és «aiguaneix d'en Nifa».

## Descripció

És una deu natural de la llera del torrent del Molí que es va utilitzar molt durant l'explotació de les pedreres de la zona. En una construcció més avall hi havia la farga, que emprava aquesta aigua per trempar el ferro. Va estar colgada de sauló molts anys, fins que l'any 2003 l'ADF de Teià hi va fer uns murets de contenció i la va recuperar. L'aigua s'esmuny entre les escletxes dels murets i es recull en un petit bassal que serveix d'abeurador per a la fauna.

## Observacions

L'Agrupació de Defensa Forestal (ADF) de Teià fa un seguiment dels cabals de diverses fonts del municipi per tal de mantindre diversos punts d'emmagatzematge d'aigua per fer-los servir en l'extinció d'incendis forestals. En el control efectuat durant la darrera setmana del mes de juny del 2015 es va establir que el cabal d'aquesta font era de 3.197 litres al dia. L'aigua té una concentració elevada del catió K$^+$ (>10mg/l).

## Accés

És ubicada a Teià: auns quaranta metres de la Font del Dragó, seguint el camí endavant cap al torrent.

## Referències

* 1 2 3 Triquell i Salomé, Adrià. Parc de la Serralada Litoral : història i itineraris. Barcelona: Piolet, 2012, p. 126-127. ISBN 9788415075615.
* ↑ AA.VV.. «5. Hidrònims, fonts, mines i basses». A: Servei de Correcció de Català. Toponímia menor i noms de lloc del Masnou. Convencions gràfiques i fixació de denominacions. Ajuntament del Masnou, setembre 2017, p. 5.
* 1 2 «L'ADF, recupera la Font dels ajupits». El Butlletí Teià, 89, pàg. 23.
* ↑Control de cabals de les fonts de l'ADF - ADF Teià Arxivat 2016-03-03 a Wayback Machine. (català)
* ↑ Francesc Sabater,, Marcos Fernández-Martínez, Jordi Corbera, Mercè Calpe, Guillem Torner, Oriol Cano, Guillem Corbera, Oriol Ciurana i Josep Maria Parera «Caracterització hidrogeoquímica de les fonts de la Serralada Litoral Central en relació a la litologia i als factors ambientals» (pdf). L'Atzavarra, 25, 2015, pàg. 98-99. ISSN: 0212-8993.

## Enllaços externs

* «Les fonts de Teià». La brolla d'en Toni. [Consulta: 15 octubre 2019].
# Llista dels animals més rics

Això és una llista dels animals més rics del món. Majoritàriament per diners heretats dels seus propietaris.
* Big Tibby va heretar 50.000£. Aquesta tortuga de 52 anys va rebre els diners del seu propietari milionari, Donald Molsa.
* Blackie, considerat el gat més ric, va heretar una fortuna de 25$ milions.
* Csoki, un lloro africà, va rebre 50,000£ de Victoria Brown, una milionària de Londres, Anglaterra.
* Flossie, un gos propietat de Drew Barrymore, va bordar per alertar-la a ella i, al llavors marit seu, Tom Gren d'un foc. Va posar la seva casa en fideïcomís pel gos per mostrar el seu agraïment.
* Gigoo, una gallina de raça Scots Dumpy, va heratar 16$ milions. El seu propietari va ser Milles Blackwell, un editor de llibres de text.
* Grumpy Cat amb un valor calculat de com a mínim 1$ milió.
* Gunther IV, un gos que va heretar diners de la seva propietària, la Comtessa Karlotta Liebenstein d'Alemanya
* Kalu, un ximpanzé que segons algunes informacions pot valer aproximadament 65$ milions.
* Toby Rimes, un caniche que va heretar 20$ milions d'una nova yorkessa anomenada Ella Wendel el 1931. El 2012, aquella suma havia crescut fins als 80$ milions.
* Tommasino, un gat negre, va rebre 12.4$ milions. Aquest gat perdut va trobar el seu camí a casa de Maria Assunta, una propietària magnat a Itàlia. Quan Assunta va morir a l'edat de 94 anys, va deixar la seva fortuna al gat o una entitat caritativa de benestar animal que en tingués cura. Com que no es va trobar cap entitat adequada, els diners van passar al gat, en fideïcomís per la infermera d'Assunta.
* Trouble, un gos propietat de Leona Helmsley. Li va deixar 12$ milions.

## Referències

* 1 2 http://www.independent.co.uk/news/world/americas/super-rich-furry-animals-four-legged-legacies-and-other-pet-payouts-463685.html
* 1 2 Brad Tuttle. «The 10 Richest Pets of All Time». MONEY.com. Arxivat de l'original el 2016-02-22. [Consulta: 8 març 2016].
* ↑ «Pets that inherited a fortune». MNN - Mother Nature Network.
* 1 2 https://au.pfinance.yahoo.com/fame-and-fortune/article/-/25775182/these-animals-are-probably-richer-than-you-are/ Arxivat 2016-03-01 a Wayback Machine.
* ↑ «These animals are probably richer than you are». Arxivat de l'original el 2016-03-01.
* ↑ «A Match Made in Doggy Heaven». latimes.
* ↑ http://www.mnn.com/family/pets/stories/pets-that-inherited-a-fortune
* ↑ Tim Parker. «These Are Some Of The Richest Pets In The World». Business Insider Australia. Arxivat de l'original el 2016-03-04. [Consulta: 8 març 2016].
* ↑ «The world's top 4 richest pets». Yahoo Finance, 06-01-2012.
* ↑ «Richest dogs in the world». Dogtime.
# Pterotolithus

Pterotolithus és un gènere de peixos de la família dels esciènids i de l'ordre dels perciformes.

## Taxonomia

* Pterotolithus lateoides (Bleeker, 1850)
* Pterotolithus maculatus (Cuvier, 1830)

## Referències

* ↑ Fowler H. W., 1933. Contributions to the biology of the Philippine Archipelago and adjacent regions. The fishes of the families Banjosidae... Enoplosidae collected by the United States Bureau of Fisheries steamer "Albatross," chiefly in Philippine seas and adjacent waters. Bull. U. S. Natl. Mus. Núm. 100, v. 12. i-vi + 1-465.
* ↑ The Taxonomicon (anglès)
* ↑ Bleeker, P., 1850. Bijdrage tot de kennis der Sciaenoïden van den Soenda-Molukschen Archipel, met beschrijving van 7 nieuwe soorten. Verhandelingen van het Bataviaasch Genootschap van Kunsten en Wettenschappen v. 23: 1-31.
* ↑ Cuvier, G. & A. Valenciennes. 1830. Histoire naturelle des poissons. Tome cinquième. Livre cinquième. Des Sciénoïdes. Hist. Nat. Poiss. v. 5: i-xxviii + 1-499 + 4 pp., Pls. 100-140.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Enllaços externs

* uBio (anglès)
# Alimentació per succió

L'alimentació per succió és un mètode d'alimentació que fan servir alguns organismes aquàtics per caçar les preses. És un comportament molt coordinador que consisteix en la rotació dorsal del dermatocrani, l'expansió lateral del suspensor i la depressió del maxil·lar inferior i el hioide. L'alimentació per succió atrapa la presa gràcies a moviments ràpids que provoquen una baixada de la pressió a la cavitat oral, que fa que l'aigua de davant de la boca i les preses que pugui contenir entrin a la cavitat oral. En altres paraules, els organismes que fan servir aquest mètode d'alimentació «xuclen» les preses juntament amb l'aigua en la qual es troben. Es compon de dues fases: l'expansió i la compressió.

## Referències

* 1 2 Lauder, G. V. «Patterns of Evolution in the Feeding Mechanism of Actinopterygian Fishes» (en anglès). American Zoologist, 22, 2, 01-05-1982, pàg. 275–285. DOI: 10.1093/icb/22.2.275. ISSN: 0003-1569.
* ↑ Lauder, G. V. «Evolution of the feeding mechanism in primitive actionopterygian fishes: A functional anatomical analysis of Polypterus, Lepisosteus, and Amia» (en anglès). Journal of Morphology, 163, 3, 01-03-1980, pàg. 283–317. DOI: 10.1002/jmor.1051630305. ISSN: 0362-2525. PMID: 30170473.
# Gèrms

Gèrms (oficial Germs-sur-l'Oussouet) és un municipi francès del department dels Alts Pirineus, a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 205 | 208 | 134 | 128 | 122 | 118 | 141 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Jean Michel Laffaille | |

## Referències

* ↑ Toponímia occitana
# Giuncheto

Giuncheto (en cors Ghjunchetu) és un municipi francès, situat a la regió de Còrsega, al departament de Còrsega del Sud. L'any 1999 tenia 69 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 75 | 77 | 53 | 41 | 46 | 69 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Pierre Juniet | | |